Obiectivul Angliei pentru Euro 2020. Va juca un amical cu România înainte de turneul final.
Selecționerul Gareth Southgate a anunțat lotul de 26 de jucători pentru EURO. România va juca un meci amical cu Anglia, pe 6 iunie, la Middlesbrough. Printre jucătorii convocați de Southgate pentru EURO se numără și patru fundași dreapta.
"Dacă nu ajungem cel puțin în semifinale, va fi un turneu ratat", a spus astăzi selecționerul Angliei, Gareth Southgate.Naționala Albionului are pretenții la titlul de campioană europeană, deși nu l-a câștigat niciodată. Southgate a anunțat lotul cu care va ataca Euro 2020. Printre fotbaliștii de top ai Angliei se regăsesc și patru fundași dreapta.Înainte de EURO, Anglia va juca un meci amical chiar împotriva României, la Middlesbrough.Selecționerul României știe ce va face dacă Southgate îl va provoca în legătură cu semifinala pierdută cu Steaua, în 2006: "Mă fac că nu-mi aduc aminte. O să-l întreb dacă își aduce aminte că a marcat Nicolae Dică".Gareth Southgate poate conta, totuși, pe susținerea lui Mirel Rădoi la Euro. Cu o condiție, însă: "Nu am o favorită. Mi-aş dori ca echipa care joacă cel mai ofensiv fotbal să câştige EURO", a mai spus Rădoi.